Diari Oficial de la Generalitat Valenciana


Sumari del DOGV 6236, del 30-03-2010 (2010/3459)

ORDRE 10/2010, de 15 de març, de la Conselleria de Cultura i Esport, per la qual es convoca un concurs públic per a la concessió de beques de pràctiques professionals en el Catàleg Col·lectiu del Patrimoni Bibliogràfic de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3459


Data del document
:   15-03-2010

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 10/2010, de 15 de març, de la Conselleria de Cultura i Esport, per la qual es convoca un concurs públic per a la concessió de beques de pràctiques professionals en el Catàleg Col·lectiu del Patrimoni Bibliogràfic de la Comunitat Valenciana. [2010/3459]
El tractament dels fons referents al patrimoni bibliogràfic i els servicis prestats al públic per les biblioteques que conserven aquest tipus de fons requereixen, a més de coneixements tècnics especialitzats, una pràctica que només es pot adquirir mitjançant el coneixement de les activitats que es realitzen en aquests centres.
Fent ús de les facultats que em confereix l'article 28 de la Llei 5/1983, de 30 de desembre, del Consell,
ORDENE
Primer
Convocar un concurs públic per a la concessió de 7 beques de pràctiques professionals en el Catàleg Col·lectiu del Patrimoni Bibliogràfic de la Comunitat Valenciana. Aquestes beques es reparteixen de la manera següent:
- Alacant (província): 1 beca.
- València/Castelló (província): 6 beques.
Així mateix, s'aproven les bases per les quals es regeix aquesta convocatòria, el model de sol·licitud per a les esmentades beques, inclòs com a annex I, el model de currículum com a annex II i la fitxa de manteniment de tercers, com a annex III.
Segon
Les beques es concediran a càrrec de l'aplicació pressupostària 56.36.23.389.41.8, línia codi comptable T1610000, per un import màxim de 42.000 euros.
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes beques i se l'autoritza perquè, en l'àmbit de les seues competències, adopte les mesures necessàries per a l'aplicació d'aquesta ordre.
Segona
La present ordre produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
València, 15 de març de 2010
La consellera de Cultura i Esport,
TRINIDAD M. MIRÓ MIRA
Bases per les quals es convoca un concurs públic per a la concessió de beques de pràctiques professionals en el Catàleg Col·lectiu del Patrimoni Bibliogràfic de la Comunitat Valenciana
Primera. Objecte
L'objecte d'aquesta convocatòria és la concessió de 7 beques de pràctiques professionals en el Catàleg Col·lectiu del Patrimoni Bibliogràfic de la Comunitat Valenciana en centres i servicis bibliotecaris de la Generalitat, així com en institucions depositàries d'obres que formen part del patrimoni bibliogràfic valencià.
Segona. Règim normatiu
1. El procediment per a la concessió d'aquestes beques es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran aplicables les bases reguladores d'aquesta convocatòria; la Llei d'Hisenda Pública de la Generalitat Valenciana; la Llei 38/2003, General de Subvencions; el Reglament de la Llei 38/2003, aprovat pel Reial Decret 887/2006, i el Decret 132/2009, del Consell, que regula la concessió de beques.
3. Les ajudes concedides mitjançant aquesta convocatòria no necessiten la notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
Tercera. Duració
1. La duració de les beques serà de sis mesos.
Quarta. Requisits de les persones sol·licitants
1. Les persones que desitgen optar a una beca de pràctiques professionals hauran de complir els requisits següents:
a) No ser major de 35 anys.
b) Estar en possessió del títol de llicenciat en Documentació o diplomat en Biblioteconomia i Documentació, expedit o homologat per les autoritats espanyoles competents, i que no hagen transcorregut més de cinc anys des de que van acabar els estudis.
c) No haver sigut beneficiari de beques de pràctiques professionals en la Generalitat per un període igual o superior a 36 mesos. Aquest límit començarà a computar-se a partir del 9 de setembre de 2009, de conformitat amb la disposició transitòria segona del Decret 132/2009, de 4 de setembre, del Consell.
d) No trobar-se incurs en les prohibicions per a obtenir la condició de beneficiari, establides en l'article 13 de la Llei 38/2003, de 17 de novembre, General de Subvencions, la qual cosa s'acreditarà mitjançant la declaració responsable inclosa en la sol·licitud.
e) Disposar de cobertura sanitària.
2. Els sol·licitants hauran de reunir els requisits i les condicions que s'indiquen en les bases d'aquesta convocatòria a l'acabament del termini de presentació de les sol·licituds.
3. No podran optar a una beca les persones que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos perquè acabe.
Cinquena. Sol·licitud
1. Les sol·licituds han d'adreçar-se a la Conselleria de Cultura i Esport, Direcció General del Llibre, Arxius i Biblioteques, i podran presentar-se en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284, 46216 - València) o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. El termini de presentació de sol·licituds serà de 20 dies hàbils, comptats a partir de l'endemà de la publicació de la present convocatòria en el Diari Oficial de la Comunitat Valenciana.
3. La sol·licitud per a optar a una beca es realitzarà utilitzant el model normalitzat que s'adjunta com a annex I d'aquesta ordre, juntament amb la documentació següent:
a) Certificat acadèmic personal que acredite haver aconseguit la titulació requerida en la present convocatòria i on consten les qualificacions obtingudes.
b) Curriculum vitae d'acord amb el model normalitzat que s'adjunta com a annex II d'aquesta ordre.
c) Tota la documentació que es considere pertinent adjuntar com a mèrit personal.
d) Fotocòpia del DNI o del passaport.
e) Acreditació de trobar-se al dia en el compliment de les obligacions tributàries i davant de la Seguretat Social, tal com disposa l'article 22 del Reial Decret 887/2003, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
La presentació de la sol·licitud per part del sol·licitant de la subvenció comportarà l'autorització a la Conselleria de Cultura i Esport perquè aquesta obtinga de forma directa, mitjançant certificats telemàtics, l'acreditació del compliment de les obligacions tributàries i davant de la Seguretat Social, en els termes que preveuen els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions.
La Direcció General del Llibre, Arxius i Biblioteques es reserva el dret de requerir al sol·licitant si la informació obtinguda presenta alguna incidència.
No obstant això, el sol·licitant podrà denegar expressament el consentiment, i haurà d'aportar llavors els certificats següents:
- Certificat positiu de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificat de la Tresoreria General de la Seguretat Social, que acredite que el sol·licitant es troba al corrent en el compliment de les seues obligacions amb la Seguretat Social.
- Certificat de les direccions territorials de la Conselleria d'Economia, Hisenda i Ocupació, que acredite que el sol·licitant no té deutes de naturalesa tributària amb la Generalitat.
4. Tota la documentació haurà de presentar-se en documents originals o en fotocòpies compulsades correctament.
5. En l'apartat E de la sol·licitud, les persones aspirants hauran d'indicar obligatòriament si opten a les beques de la província d'Alacant o a les de la província de València/Castelló. En l'adjudicació de les beques de cada opció i en la configuració de la llista d'espera corresponent es tindrà en compte els aspirants que hi hagen optat. No obstant això, en cas d'exhaurir-se la llista de reserva corresponent a una província i no poder-se cobrir la vacant produïda, s'acumularà la plaça a l'altra província.
6. En relació amb la tramitació telemàtica, no caldrà marcar casella corresponent en el formulari ja que, atés el termini establit per a ser implantada, aquesta convocatòria no preveu l'esmentada tramitació.
7. La presentació de la sol·licitud per a optar a les beques, sense perjuí d'una possible impugnació, implica l'acceptació per part de la persona sol·licitant de les bases per les quals es regeix la convocatòria.
8. Si la sol·licitud no reuneix els requisits i documents que s'assenyalen en aquesta base, es requerirà la persona interessada perquè, en el termini de 10 dies hàbils, esmene la falta o adjunte els documents preceptius, amb indicació que, si així no ho fera, es considerarà que desisteix de la seua petició, després de l'oportuna resolució, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Sisena. Dotació econòmica
1. Cada beca està dotada amb un import de 1.000 euros mensuals bruts, d'acord amb la Resolució d'1 de novembre de 2009, del conseller d'Economia, Hisenda i Ocupació. Sobre aquest import es practicarà la retenció corresponent a compte de l'Impost sobre la Renda de les Persones Físiques i les altres que, si és el cas, hi pertoquen.
2. Les beques es pagaran, fraccionat el pagament en dos períodes, per mitjà d'una transferència bancària, amb la justificació prèvia d'haver realitzat l'activitat que en va motivar la concessió.
Si el becari renúncia a la beca abans que n'acabe la vigència, se li pagarà la part proporcional de la beca d'acord amb l'activitat realitzada.
Setena. Comissió avaluadora
1. L'òrgan competent per a la instrucció del procediment de concessió de la subvenció és l'Àrea de Coordinació del Llibre, Arxius i Biblioteques, en els termes establits per la Llei 38/2003, General de Subvencions.
2. Es nomena una comissió avaluadora de les sol·licituds, integrada per:
President: el cap de l'Àrea de Coordinació del Llibre, Arxius i Biblioteques.
Vocals: un cap de servici, un cap de secció i un tècnic de la Direcció General del Llibre, Arxius i Biblioteques.
Secretari: la cap de la Secció d'Informació Bibliogràfica i Difusió Bibliotecària.
3. La Comissió Avaluadora es reunirà en els 15 dies següents a l'acabament del termini de presentació de sol·licituds a fi de valorar els mèrits que es deduïsquen de la documentació aportada.
4. Per tal de valorar les sol·licituds, s'aplicaran els criteris del barem que consten en la base huitena d'aquesta convocatòria. En cas d'empat entre dos aspirants a una beca, hi prevaldrà en la llista d'atorgament de beques o en la llista d'espera, l'aspirant que haja obtingut més punts en la prova pràctica; en cas de persistir l'empat, l'aspirant amb més puntuació en l'expedient acadèmic personal (apartat a del barem); si continua l'empat, l'aspirant amb més puntuació en l'apartat D del barem; si encara així es manté l'empat, l'aspirant amb més puntuació en l'apartat B del barem.
5. Una vegada obtinguda la puntuació provisional de tots els aspirants, s'exposarà la llista ordenada, seguint la puntuació obtinguda, en la seu electrònica o en el portal institucional de la Generalitat en Internet () i en la seu electrònica de la Biblioteca Valenciana (), durant 10 dies, per a la fase d'al·legacions. Les successives publicacions s'efectuaran en el mateix mitjà.
6. Quan s'acabe el procés de selecció, la Comissió Avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una borsa de reserva constituïda pels aspirants que no resulten adjudicataris de les beques, prioritzada per ordre de puntuació, per cobrir les vacants que puguen sorgir durant el període de gaudi. Així mateix, s'inclourà una relació dels aspirants les sol·licituds dels quals hagen sigut desestimades, amb indicació de les causes que han motivat l'esmentada denegació.
Huitena. Barem
La Comissió Avaluadora puntuarà els expedients d'acord amb el barem següent:
A. Expedient acadèmic
El màxim de puntuació que pot obtenir-se en aquest apartat del barem és de 13,50 punts.
1. La puntuació assignada a l'expedient acadèmic coincidirà amb la nota mitjana ponderada, amb una valoració entre 5 i 10 punts.
Quan la ponderació estiga realitzada amb una puntuació 0-4, se seguiran les disposicions dels apartats 13.4 i 13.5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'estableixen les directrius generals comunes dels plans d'estudis dels títols universitaris de caràcter oficial.
2. Altres títols acadèmics oficials que no siguen un requisit per a la concessió. En aquest subapartat, la puntuació màxima serà de 3 punts:
Doctor: 2 punts.
Altres llicenciatures: 1 punt.
Altres diplomatures: 0,50 punts.
3. Com que la convocatòria està adreçada tant a diplomats en Biblioteconomia i Documentació com a llicenciats en Documentació, la llicenciatura en Documentació es valorarà amb 0,50 punts.
B. Coneixements de valencià
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:
Coneixements orals: 0,25 punts.
Elemental: 0,50 punts.
Mitjà: 0,75 punts.
Superior: 1,00 punt.
C. Coneixement d'idiomes de la Unió Europea
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtenir per al conjunt dels idiomes i cursos acreditats serà d'1 punt.
Només es valoraran els títols expedits per les escoles oficials d'Idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per mitjà d'un títol universitari i haja sigut valorat en l'apartat A.3, no es podrà computar també en aquest apartat.
D. Coneixements addicionals
1. Experiència professional relacionada directament amb l'objecte de la beca, fins a 2 punts, amb 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat ni en l'apartat C anterior els cursos de valencià i d'idiomes.
E. Prova
Es realitzarà una prova pràctica obligatòria sobre catalogació i diversos aspectes del llibre antic, que podrà ser en modalitat test. La puntuació màxima serà de 5 punts. Durant la prova pràctica es podran consultar les Regles de catalogació, del Ministeri d'Educació, Cultura i Esport (edició del 1995 o del 1999). Els aspirants hauran de presentar-se a la prova pràctica amb el DNI.
La prova pràctica es realitzarà el dia 29 d'abril de 2010, a les 12.00 hores, a la seu de la Biblioteca Valenciana (Av. Constitució, 284, València).
Novena. Concessió, notificació i publicitat
1. L'òrgan instructor, a la vista de l'expedient i de la proposta de la Comissió Avaluadora, formularà la proposta de resolució provisional motivada com cal. La directora general del Llibre, Arxius i Biblioteques dictarà, per delegació de la consellera de Cultura i Esport, una resolució que serà publicada en el Diari Oficial de la Comunitat Valenciana.
2. La publicació d'aquesta resolució tindrà els efectes de notificació a les persones interessades, d'acord amb el que disposen els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú.
3. En tot cas, als efectes de publicitat i de transparència, s'inserirà la informació corresponent en la seu electrònica o en el portal institucional de la Generalitat en Internet (), així com en la seu electrònica de la Biblioteca Valenciana ().
4. El termini màxim per a dictar i notificar les resolucions sobre sol·licituds formulades és de tres mesos a partir de la data de publicació d'aquesta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu l'article 49 de la Llei de Règim Jurídic de les Administracions Públiques i del Procediment Administratiu Comú.
5. En el cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu, de conformitat amb el que estableix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
6. Tota alteració de les condicions tingudes en compte per a la concessió de les beques i, en tot cas, l'obtenció concurrent de beques atorgades per altres administracions o ens públics o privats, provocaran la modificació de la resolució de concessió.
Desena. Obligacions de la persona beneficiària
1. La persona beneficiària de la beca està obligada a incorporar-se al departament que se li indique en el termini establit; a realitzar l'activitat que ha motivat la concessió durant el període de gaudi; a guardar l'obligat secret i confidencialitat dels assumptes en què intervinga, i a complir les obligacions establides tant en l'article 14 de la Llei General de Subvencions com en la convocatòria mateix.
2. La persona beneficiària està obligada a acceptar la concessió de la beca i a renunciar a qualsevol altra beca coetània de què gaudisca.
3. La persona beneficiària haurà de presentar l'imprés d'alta de tercers, que apareix com a annex III de la present ordre, emplenat com cal.
4. Després de l'acabament del gaudi de la beca, la persona beneficiària haurà de presentar una memòria de les activitats de formació realitzades pel becari. Aquesta memòria, que tindrà un mínim de 5 folis i un màxim de 10, s'haurà de presentar en la Direcció General del Llibre, Arxius i Biblioteques en el termini de 10 dies comptats a partir de l'endemà de l'acabament de la beca.
5. Mitjançant l'acceptació de les bases de la convocatòria, els becaris cedeixen gratuïtament i de forma indefinida els resultats que s'obtinguen com a conseqüència de l'exercici de les beques, així com la memòria final, si és el cas, a l'entitat concedent de la beca, que es reserva el dret de publicar-la i utilitzar-la, llevat que les bases de la convocatòria, raonadament, o la normativa aplicable en determinades matèries disposen una altra cosa.
Onzena. Obligacions del concedent
1. Són obligacions del departament que concedisca la beca amb les persones que les hagen obtingudes:
a) Proporcionar el suport necessari i facilitar la utilització dels mitjans, instruments i equips que resulten necessaris per al normal exercici de la seua activitat.
b) Designar un tutor o tutora per a la coordinació i l'orientació de l'activitat que exercisca. El tutor designat haurà de ser empleat o empleada al servici de la Generalitat, amb adscripció al departament en què es realitzen les pràctiques, i assignarà les funcions i realitzarà el seguiment i suport necessari tot resolent els dubtes que puguen sorgir, i avaluarà si han sigut aprofitades.
c) Vetlar pel desenvolupament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, de la qual seran beneficiàries les persones adjudicatàries de la beca.
2. Una vegada finalitzat el termini de la beca, i amb l'informe favorable del tutor, s'expedirà el corresponent certificat d'aptitud i aprofitament a favor del becari.
Dotzena. Dedicació
Durant el període de gaudi de la beca, el beneficiari haurà de realitzar les pràctiques amb un horari de 30 hores setmanals, que es distribuiran de la forma en què s'organitze per part del tutor de l'òrgan que exerceix la tutela d'aquell.
Tretzena. Règim d'incompatibilitats
L'obtenció d'una beca és incompatible amb l'exercici de qualsevol altra beca o ajuda, així com amb la realització de qualsevol altra activitat laboral remunerada que implique concurrència amb l'objecte i la dedicació de la beca o que impedisca el compliment de les obligacions que en deriven.
Catorzena. Situació de la persona beneficiària de la beca
1. Quan la persona beneficiària de la beca siga un empleat de la Generalitat, quedarà en la situació administrativa que pertoque, d'acord amb la normativa corresponent en matèria de funció pública.
2. Quan la persona beneficiària no mantinga cap relació amb la Generalitat, la concessió i l'aprofitament de la beca no implicarà cap vinculació laboral o administrativa amb el departament o l'entitat de la Generalitat que l'atorgue.
Quinzena. Suspensió
1. En els casos en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada, i recuperarà posteriorment el període interromput.
2. De la mateixa manera, en el cas d'ingrés hospitalari prolongat es recuperarà posteriorment el temps de pràctiques interromput.
Setzena. Renúncia
La renúncia a la beca suposarà la pèrdua de tots els drets que hi són inherents i, per tant, deixarà de percebre's l'import corresponent a partir d'aqueix moment.
Dessetena. Rescissió
Es produirà la pèrdua del dret al cobrament total o parcial de la beca, amb audiència prèvia a la persona interessada, en el cas de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.
Dihuitena. Reintegrament
1. Pertocarà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions, i en els següents:
a) Quan es destine la quantitat percebuda a fins diferents al de l'ajuda.
b) Quan s'incórrega en algun dels casos d'incompatibilitat de l'ajuda, que hauran d'estar identificats com cal en la convocatòria.
2. En la tramitació del procediment es garantirà en tot cas el dret d'audiència a la persona interessada.
Denovena. Facultats d'interpretació
Els dubtes i els conflictes que pogueren plantejar les persones becàries en l'exercici de la seua funció, o les unitats administratives que els tutelen, seran resolts per l'òrgan o l'autoritat que va concedir la beca, després d'analitzar l'expedient contradictori i amb plena subjecció al Decret 132/2009, del Consell, que regula la concessió de beques, a la convocatòria corresponent i a la normativa general o sectorial que s'hi puga aplicar.